cyanic-selkie/wikianc huggingface dataset:
Άρτουρ Ζάις-Ίνκβαρτ
Ολλανδία
Για την επίτευξη των στόχων του υποστήριξε το Κόμμα Nationaal-Socialistische Beweging (ολλανδικό εθνικοσοσιαλιστικό κόμμα, NSB) και με τη βοήθειά του δημιούργησε ένα παραστρατιωτικό σώμα, το Landwacht με ρόλο συνεπίκουρου της Αστυνομίας. Τα υπόλοιπα πολιτικά κόμματα κηρύχτηκαν εκτός νόμου προς το τέλος του 1941. Δημιούργησε, επίσης, δύο μικρά στρατόπεδα συγκέντρωσης επί ολλανδικού εδάφους, το Vught στο Άμερσφοορτ (Amersfoort) και ένα «στρατόπεδο μεταγωγής Εβραίων» στο Βέστερμπορκ (Westerbork). Όταν, το 1944, στην Ολλανδία πλησίαζαν τα συμμαχικά στρατεύματα, οι κρατούμενοι του Βέστερμπορκ μεταφέρθηκαν στο Τερεζίενστατ. Από τους 140.000 καταγεγραμμένους Εβραίους της Ολλανδίας το τέλος του Πολέμου και την απελευθέρωση είδαν μόνον 44.500.
Όταν, το 1943, έγινε γενική απεργία στο Άμστερνταμ, την Αμβέρσα και το Άρνεμ, ο Ίνκβαρτ συγκάλεσε έκτακτα στρατοδικεία, τα οποία επέβαλαν συλλογικό πρόστιμο ύψους 18 εκατομ. φλωρινίων. Μέχρι το τέλος του Πολέμου, ο Ίνκβαρτ επέβαλε την εκτέλεση περίπου 800 ατόμων (αν και ορισμένες αναφορές ανεβάζουν τον αριθμό αυτό σε 1.500 άτομα). Επέβαλε, επίσης, τον "νόμο των ομήρων", εκτελώντας ομήρους σε αντίποινα, όπως έγινε στο λεγόμενο συμβάν του Putten όπου αντιστασιακοί επιτέθηκαν σε SS και στον διευθυντή της Αστυνομίας Χαννς Άλμπιν Ράουτερ (Hanns Albin Rauter), οπότε εκτελέστηκαν, σε αντίποινα, 106 Ολλανδοί κρατούμενοι.
Στις 30 Απριλίου 1945 ο Χίτλερ αυτοκτόνησε. Ο Ίνκβαρτ ανήγγειλε τη δημιουργία νέας κυβέρνησης, υπό τον Ναύαρχο Καρλ Νταίνιτς, στην οποία ο ίδιος τοποθετήθηκε Υπουργός εξωτερικών, αντικαθιστώντας τον Γιοάχιμ φον Ρίμπεντροπ, ο οποίος από καιρό είχε απωλέσει την εμπιστοσύνη του αυτόχειρα. Ο Χίτλερ, ορίζοντας τον Νταίνιτς ως διάδοχό του, είχε ζητήσει να τοποθετηθεί στην κυβερνητική αυτή θέση ο Ίνκβαρτ. Στη θέση αυτή παρέμεινε περίπου για 20 ημέρες.
Σύλληψη και θάνατος
Με την παράδοση της Ναζιστικής Γερμανίας κατέρρευσε και η κυβέρνησή της. Ο Ίνκβαρτ συνελήφθη από καναδικά στρατεύματα και παραπέμφθηκε για να δικαστεί, μαζί με άλλα κορυφαία στελέχη του ναζιστικού καθεστώτος στη Δίκη της Νυρεμβέργης. Ύστερα από την ακροαματική διαδικασία, ο Ίνκβαρτ κρίθηκε ένοχος για τις τρεις από τις τέσσερις κατηγορίες που είχαν απαγγελθεί (εκτός αυτής της συμμετοχής σε συνωμοσία) και το Δικαστήριο τον καταδίκασε σε θάνατο με απαγχονισμό. Η ποινή εκτελέστηκε στις 16 Οκτωβρίου 1946 σε ειδικά στημένη αγχόνη.
Παραπομπές
Κατηγορία:Αυστριακοί πολιτικοί Κατηγορία:Κατηγορούμενοι στις δίκες της Νυρεμβέργης Κατηγορία:Πρόσωπα του Β΄ Παγκοσμίου Πολέμου Κατηγορία:Φασίστες Κατηγορία:Γενικό Κυβερνείο Κατηγορία:Αυτουργοί του Ολοκαυτώματος στη Γερμανία
Γουίνι το Αρκουδάκι: Αίμα και Μέλι
Το Γουίνι το Αρκουδάκι: Αίμα και Μέλι (πρωτότυπος αγγλικός τίτλος: Winnie-the-Pooh: Blood and Honey) είναι μια ανεξάρτητη Βρετανική ταινία σλάσερ του 2023 σε σκηνοθεσία από τον Ρις Φρέικ-Γουότερφιλντ. Βασισμένο στα βιβλία Γουίνι το Αρκουδάκι, πρωταγωνιστούν οι Κραγκ Ντέιβιντ Ντόουσετ, Κρις Κόρντελ, Άμπερ Ντόιγκ-Θορν, Νικολάι Λίον, Μαρία Τέιλορ, Νατάσα Ρόους Μιλς, και Ντανιέλ Ρόναλντ.
Το Γουίνι το Αρκουδάκι: Αίμα και Μέλι κυκλοφόρησε στο Ηνωμένο Βασίλειο στις 20 Μαρτίου του 2023. Παρόλο που έλαβε αρνητικά σχόλια από τους κριτικούς λόγω του χαμηλού κόστους παραγωγής, της ιστορίας, και της έλλειψης δημιουργικότητας της ταινίας, είναι εισπρακτική επιτυχία, εισπράττοντας πάνω από $5 εκατομμύρια απέναντι σε έναν προϋπολογισμό $100 χιλιάδων.
Εξωτερικοί σύνδεσμοι
Κατηγορία:Ταινίες του 2023 Κατηγορία:Βρετανικές ταινίες Κατηγορία:Βρετανικές ανεξάρτητες ταινίες
Μαριολάτα Φωκίδας
Η Μαριολάτα είναι οικισμός της Περιφερειακής Ενότητας Φωκίδας, στην Περιφέρεια Στερεάς Ελλάδας. Διοικητικά ανήκει στην Κοινότητα Μαριολάτας, της Δημοτικής Ενότητας Γραβιάς (πρώην Δήμος Γραβιάς) και υπάγεται στο Δήμο Δελφών.
Γεωγραφικά στοιχεία
Η Μαριολάτα Φωκίδας είναι κτισμένη στους πρόποδες του Παρνασσού, σε υψόμετρο 390 μέτρων και έχει 366 κατοίκους, σύμφωνα με την Απογραφή του 2011.
Προέλευση ονόματος
Κατά την παράδοση πήρε το όνομά της από την Αρχαιότητα, όπου όποιοι πήγαιναν στο Μαντείο των Δελφών, αναγκαστικά διανυκτέρευαν εδώ, όπου υπήρχαν οι «μαριόλες» που ήταν οι ιερές κοινές γυναίκες, οι οποίες μάθαιναν τα μυστικά των επισκεπτών και τα μετέφεραν στο Μαντείο. Μία άλλη εκδοχή του ονόματος, είναι από την Παναγία «Μαριολάτρα» της περιοχής.
Αρχαίο Βοίον
Η περιοχή κατοικείται από τα αρχαία χρόνια, η πόλη λεγόταν Βοίον και ανήκε στη Δωρική Τετράπολη. Αργότερα λεγόταν Χαράδρα και στη σύγχρονη εποχή μεταφέρθηκε στο σημείο που βρίσκεται η σημερινή Μαριολάτα.
Αξιοθέατα περιοχής
Στην περιοχή της Μαριολάτας βρίσκεται η περίφημη Μπαρουτοσπηλιά, με μεγάλες διαστάσεις και στην Ελληνική Επανάσταση του 1821, εδώ παρασκευαζόταν μπαρούτι.
Χάρτης περιοχής
<mapframe latitude="38.575011" longitude="22.421722" zoom="11" width="1000" height="385" align="center" />
Εξωτερικοί σύνδεσμοι
Κατηγορία:Χωριά του νομού Φωκίδας Κατηγορία:Δήμος Δελφών
Hallelujah (τραγούδι των Deep Purple)
Hallelujah είναι ο τίτλος του τραγουδιού του χαρντ ροκ συγκροτήματος Deep Purple, το οποίο κυκλοφόρησε στις 25 Ιουλίου του 1969 από την θυγατρική εταιρεία της "ΕΜΙ", "Harvest", γνωρίζοντας μικρή εμπορική επιτυχία.
Σύνθεση και ηχογράφηση
Τον Ιούνιο του 1969, οι Deep Purple προσέλαβαν για τραγουδιστή του συγκροτήματος τον Ίαν Γκίλαν και για μπασίστα τον Ρότζερ Γκλόβερ, οι οποίοι προέρχονταν από το συγκρότημα Episode Six. Μετά την ηχογράφηση του κομματιού, το έστειλαν στον μουσικό παραγωγό Ντέρεκ Λόρενς με τη μορφή demo και την ονομασία "Iam the Preacher". Η μουσική του τραγουδιού θυμίζει τους πρώιμους και πιο ψυχεδελικούς Deep Purple αλλά τη διαφορά κάνουν τα έντονα φωνητικά του Γκίλαν. Μετά από χρόνια, ο Ντέρεκ Λώρενς ηχογράφησε μία εκδοχή του κομματιού με το δικό του συγκρότημα.
Η κυκλοφορία του σινγκλ προγραμματίστηκε να συμπέσει με την κυκλοφορία, στη Μεγάλη Βρετανία, του τρίτου και ομώνυμου δίσκου του συγκροτήματος "Deep Purple". Λόγω του ότι το μόνο καινούριο κομμάτι που είχαν ηχογραφήσει οι Deep Purple ήταν το "Hallelujah", η εταιρεία έβαλε στη δεύτερη πλευρά του σινγκλ 7" το κομμάτι "April", από τον ίδιο ομώνυμο δίσκο του συγκροτήματος, ο οποίος κυκλοφόρησε εκείνο το διάστημα στην άλλη πλευρά του Ατλαντικού με τον Ροντ Έβανς στα φωνητικά και τον Νικ Σίμπερ στο μπάσο, τους οποίους λίγο πριν είχαν αντικαταστήσει οι Γκίλαν και Γκλόβερ. Η εταιρεία χρησιμοποίησε μόνο το ορχηστρικό κομμάτι του τραγουδιού με σκοπό να αποφύγει να έχει δύο διαφορετικούς τραγουδιστές σε ένα σινγκλ.
Στις Ηνωμένες Πολιτείες το σινγκλ κυκλοφόρησε από την εταιρεία "Tetragrammaton", η οποία λίγο αργότερα χρεωκόπησε και τα δικαιώματα των καλλιτεχνών της πουλήθηκαν στην "Warner Bros.".
Θέσεις τσαρτ
Επίσημη κυκλοφορία: 25 Ιουλίου 1969
Τα μέλη των Deep Purple
Το Hallelujah ηχογραφήθηκε από τη δεύτερη σειρά μελών του συγκροτήματος. Τα μέλη της ήταν τα εξής:
Πηγές
Κατηγορία:Τραγούδια των Deep Purple Κατηγορία:Τραγούδια του 1969
Nimrod
To Nimrod είναι το πέμπτο στούντιο άλμπουμ από τo αμερικάνικο πανκ ροκ συγκρότημα Green Day, που κυκλοφόρησε στις 14 Οκτωβρίου 1997 μέσω της Reprise Records. Η μπάντα άρχισε τις εργασίες της για το άλμπουμ στον απόηχο της ακύρωσης της ευρωπαϊκής περιοδείας τους μετά την κυκλοφορία του Insomniac (1995). Η ηχογράφηση έγινε στο Conway Studios του Λος Άντζελες. Το άλμπουμ γράφτηκε με την πρόθεση της δημιουργίας στερεών τραγουδιών, σε αντίθεση με ένα συνεκτικό άλμπουμ. Ως αποτέλεσμα, το Nimrod μνημονεύεται για τη μουσική ποικιλομορφία και τον πειραματισμό του, και περιέχει στοιχεία folk και rock, surf και ska. Στα λυρικά θέματα που συζητήθηκαν στο άλμπουμ περιλαμβάνεται η ωριμότητα, η προσωπική σκέψη, και η πατρότητα. Το άλμπουμ έφτασε στο νούμερο 10 του Billboard και έχει πιστοποιηθεί διπλά πλατινένιο από την Recording Industry Association of America (RIAA). Επίσης, το άλμπουμ πιστοποιήθηκε τριπλά πλατινένιο στην Αυστραλία και διπλά πλατινένιο στον Καναδά. Το Nimrod έλαβε γενικά θετικές κριτικές και οι κριτικοί εγκωμίασαν τον Μπίλι Τζο Άρμστρονγκ γιά τους στίχους του. Το άλμπουμ περιείχε την ακουστική επιτυχία "Good Riddance (Time of Your Life)", η οποία εμφανίστηκε σε πολλές εκδηλώσεις ποπ κουλτούρας, όπως το φινάλε της κωμικής σειράς Seinfeld το 1998. Για την προώθηση του άλμπουμ, οι Green Day ξεκίνησαν ένα εκτεταμένο πρόγραμμα περιοδείας. Το Nimrod έχει πουλήσει πάνω από 10 εκατομμύρια αντίτυπα παγκοσμίως.
Τραγούδια
Ιαπωνική έκδοση:
19.	"Desensitized" 	2:49
Αυστραλιανή έκδοση:
19.	"Suffocate" 	2:54
20.	"Do Da Da" 	1:30
21.	"Desensitized" 	2:49
22.	"You Lied" 	2:26
Συντελεστές
Κατηγορία:Δισκογραφία των Green Day Κατηγορία:Άλμπουμ του 1997
3-φθοροπροπανικό οξύ
Το 3-φθορoπροπανικό οξύ ή 3-φθοροπροπιονικό οξύ (αγγλικά 3-fluoropropanoic acid ή 3-fluoropropionic acid) είναι οργανική χημική ένωση με μοριακό τύπο C3H5FO2, αν και συνηθέστερα παριστάνεται ως CH2FCH2COOH. Πιο συγκεκριμένα, πρόκειται για το απλούστερο β-φθοροκαρβοξυλικό οξύ.
Ονοματολογία
Κατά τη συστηματική ονοματολογία κατά IUPAC, η ένωση θεωρείται υποκατεστημένο προπανικό οξύ, δηλαδή προπανικό οξύ, ένα (1) άτομο υδρογόνου του αιθυλίου του οποίου, έχει αντικατασταθεί από ένα άτομο φθορίου. Πιο αναλυτικά, το πρόθεμα «προπ-» δηλώνει την παρουσία τριών (3) ατόμων άνθρακα ανά μόριο της ένωσης, το ενδιάμεσο «-αν-» δείχνει την παρουσία μόνο απλών δεσμών μεταξύ ατόμων άνθρακα στο μόριο και η κατάληξη «-ικό οξύ» φανερώνει ότι η ένωση είναι ένα καρβοξυλικό οξύ, δηλαδή ότι κύρια χαρακτηριστική ομάδα της ένωσης είναι ένα καρβοξύλιο (-COOH). Το αρχικό πρόθεμα «φθορ(ο)-» δηλώνει την παρουσία ενός (1) ατόμου φθορίου ανά μόριο της ένωσης. Η χρήση του αριθμού θέσης (3-) είναι απαραίτητη σε αυτήν την ένωση, γιατί υπάρχει και το ισομερές 2-φθοροπροπανικό οξύ.
Μοριακή δομή
Η μοριακή δομή του μπορεί να βρεθεί από την αντίστοιχη του προπανικού οξέος με αντικατάσταση ενός ατόμου υδρογόνου, από το α- άτομο άνθρακα του αιθυλίου του από άτομο φθορίου. Η ενέργεια δεσμού C-F ανέρχεται σε 552 kJ/mol. Ο δεσμός αυτός είναι πολύ σταθερός και έχει μεγάλη πολικότητα, αγγίζοντας τα όρια ετεροπολικού δεσμού.
Με υποκατάσταση υδροξυλίου από φθόριο
Με επίδραση υδροφθορίου (HF) σε 3-υδροξυπροπανικό οξύ [HOCH2CH2COOH] μπορεί να υποκατασταθεί το ενδιάμεσα παραγώμενο υδροξώνιο (H3O+) από φθόριο :
Με υποκατάσταση χλωρίου από φθόριο
Με επίδραση φθοριούχου υφυδραργύρου (Hg2F2) σε 3-χλωροπροπανικό οξύ [CH2ClCH2COOH] μπορεί να υποκατασταθεί το χλώριο από φθόριο, γιατί ο σχηματισμός δυσδυάλυτου χλωριούχου υφυδραργύρου μετακινεί τη χημική ισορροπία της αντίδρασης προς τα δεξιά :
Παρόμοια υποκατάσταση συμβαίνει και με χρήση φθοριούχου αργύρου (AgF):
Χημικές ιδιότητες και παράγωγα
Το 3-φθοροπροπανικό οξυ συνδυάζει τις ιδιότητες καρβοξυλικού οξέος και φθοροπαραγώγου.
΄Οξινος χαρακτήρας και καρβονικά άλατα
Το 3-φθοροπροπανικό οξύ είναι ένα ασθενές μονοβασικό οξύ. Τα τέσσερα (4) άτομα υδρογόνου του φθοραιθυλίου δεν αντικαθιστώνται από μέταλλα αλλά παρ' όλα αυτά το 3-φθοροπροπανικό οξύ αντιδρά με ορισμένα μέταλλα μέταλλα και βάσεις σχηματίζοντας άλατα με σύγχρονη έκλυση υδρογόνου ή νερού αντίστοιχα:
(Επίδραση μετάλλων ηλεκτροθετικότερων του υδρογόνου)
(Αντίδραση εξουδετέρωσης)
Αποκαρβοξυλίωση
1. Με θέρμανση 3-φθοροπροπανικού νατρίου παίρνουμε διοξείδιο του άνθρακα (CO2) και φθοραιθάνιο (CH3CH2F) :
2. Με ηλεκτρόλυση 3-φθοροπροπανικού νατρίου (μέθοδος Kolbe), παράγονται διοξείδιο του άνθρακα (CO2) και 1,4-διφθορoβουτάνιο (FCH2CH2CH2CH2F):
3. Με θέρμανση αλάτων του με ασβέστιο (ή βάριο) παράγεται 1,5-διφθοροπεντανόνη (FCH2CH2COCH2CH2F):
4. Με επίδραση βρωμίου σε 3-φθοροπροπανικό άργυρο παράγεται 1-βρωμο-2-φθοραιθάνιο - Αντίδραση Hunsdiecker:
Αναγωγή
2. Με «υδρογόνο εν τω γενάσθαι», δηλαδή μέταλλο + οξύ παράγεται προπανικό οξύ:
3. Με σιλάνιο (SiH4), παρουσία τριφθοριούχου βορίου (BF3) παράγεται προπανικό οξύ:
4. Αναγωγή από ένα αλκυλοκασσιτεράνιο (RSnH3). Παράγεται προπανικό οξύ. Π.χ.:
Οξείδωση
Τo 3-φθοροπροπανικό οξύ οξειδώνεται σε 3-φθοροπροπανικό υπεροξύ από το υπεροξείδιο του υδρογόνου (H2O2), σε όξινο περιβάλλον:
Αλογόνωση
1. Με επίδραση αλογόνων, παρουσία ερυθρού φωσφόρου, παράγεται 2-αλο-2-φθοροπροπανικό οξύ:
2. Με επίδραση αλογονωτικών μέσων παράγονται 3-φθοροπραποϋλαλογονίδια::
Υποκατάσταση από χλώριο
Με επίδραση χλωριούχου ασβεστίου (CaCl2) σε 3-φθοροπροπανικό οξύ παράγεται 3-χλωροπροπανικό οξύ:
Υποκατάσταση από φαινύλιο
Με επίδραση τύπου Friedel-Crafts σε βενζόλιο παράγεται 3-φαινυλοπροπανικό οξύ:
Επίδραση καρβενίων
3-φθοραιθυλοξιρανόλη
Aναφορές και σημειώσεις
Κατηγορία:Καρβονικά οξέα Κατηγορία:Οργανικές ενώσεις φθορίου Κατηγορία:C3
Αντωνόπουλος (αποσαφήνιση)
Δείτε επίσης
Κατηγορία:Ελληνικά επώνυμα
Μετάλλιο της Πόλης του Παρισιού
Το μετάλλιο της Πόλης του Παρισιού είναι διάκριση η οποία δημιουργήθηκε το 1911 και απονέμεται από τον Δήμαρχο του Παρισιού κατόπιν σχετικής πρότασης του Δημοτικού Συμβουλίου του Παρισιού ή οργανώσεων. Υφίστανται διαφορετικές βαθμίδες: Χάλκινο, Ασημένιο, Γκραν Αρζάν και Γκραν Βερμέιγ.
Ανταμείβει τα άτομα που έχουν πραγματοποιήσει « αξιοσημείωτη πράξη που να αφορά την πρωτεύουσα », ενώ απονέμεται συχνά και στα άτομα που ξεπερνούν τα εκατό χρόνια ζωής, καθώς και στα ζευγάρια που γιορτάζουν τον χρυσό τους γάμο (50 χρόνια), τον αδαμάντινο (60 χρόνια), τον πλατινένιο (70 χρόνια), τον αλαβάστρινο (75) ή τον δρύινο (80).
Παραπομπές
Κατηγορία:Παρίσι Κατηγορία:Μετάλλια
Πρώην Σοβιετικές Δημοκρατίες
Οι Πρώην Σοβιετικές Δημοκρατίες, ή μετα-σοβιετικά κράτη, είναι τα 15 ανεξάρτητα κράτη που προέκυψαν από διάλυση της ΕΣΣΔ το Δεκέμβριο του 1991, με τη Ρωσία διεθνώς αναγνωρισμένη ως το διάδοχο κράτος της Σοβιετικής Ένωσης. Στις 11 Μαρτίου του 1990, η Λιθουανία ήταν η πρώτη που κήρυξε την ανεξαρτησία της, με την Εσθονία και τη Λετονία να ακολουθούν τον Αύγουστο του 1991. Τα τρία αυτά κράτη της Βαλτικής ισχυρίστηκαν ότι υπήρχαν πριν από την προσάρτηση τους από την Σοβιετική Ένωση το 1944 και είχαν εισαχθεί στα Ηνωμένα Έθνη στις 17 Σεπτεμβρίου 1991. Οι εναπομείνασες 12 δημοκρατίες ακολούθησαν και αυτές στη συνέχεια την απόσχιση. 12 από τα 15 κράτη μέλη, με εξαίρεση τις χώρες της Βαλτικής, αρχικά σχημάτισαν την Κοινοπολιτεία Ανεξαρτήτων Κρατών η οποία εντάχθηκε στον ΟΣΣΑ, ενώ οι χώρες της Βαλτικής επικεντρώθηκαν στην Ευρωπαϊκή Ένωση και το ΝΑΤΟ.
Ποιες είναι
Όλα τα ανεξάρτητα κράτη που προέκυψαν από την διάλυση της Σοβιετικής Ένωσης αντιστοιχούσαν σε μία Σοβιετική Σοσιαλιστική Δημοκρατία. Αυτές ήταν οι ανώτερες ομόσπονδες οντότητες που απάρτιζαν την Σοβιετική Ένωση. Κατώτερου βαθμού κρατικές οντότητες (όπως πχ οι αυτόνομες δημοκρατίες της Ρωσικής Ομοσπονδιακής ΣΣΔ) είτε δεν επιδίωξαν ανεξαρτησία είτε το κίνημα ανεξαρτησίας τους κάμφθηκε μετά από πόλεμο (κυριότερο παράδειγμα η Τσετσενία, νυν κομμάτι της Ρωσίας, όπου έχασε την ντε φάκτο ανεξαρτησία της μετά τον δεύτερο Ρωσο-Τσετσενικό πόλεμο).
Διακρατικοί Οργανισμοί
μικρογραφία|257x257εσ|Σχηματικό διάγραμμα που δείχνει σε ποιες ενώσεις ανήκουν οι πρώην Σοβιετικές Δημοκρατίες Από την διάλυση της Σοβιετικής Ένωσης και μετά έχουν ιδρυθεί πολλοί διακρατικοί οργανισμοί μεταξύ ομάδων των πρώην Σοβιετικών Δημοκρατιών. Κάποιοι οργανισμοί στοχεύουν στην συνεργασία για την ειρήνη, άλλοι στην συνεργασία για την οικονομική ανάπτυξή, ενώ άλλοι και στα δύο.
Κοινοπολιτεία Ανεξάρτητων κρατών
Κύριο άρθρο: Κοινοπολιτεία Ανεξάρτητων Κρατών
Ίσως ο πιο γνωστός μετα-Σοβιετικός οργανισμός, η Κοινοπολιτεία Ανεξάρτητων Κρατών στοχεύει στην συνεργασία μεταξύ των μελών του για την ειρήνη, την δημοκρατία, την οικονομία, την ασφάλεια κ.α. Σε αυτόν συμμετέχουν οι περισσότερες πρώην Σοβιετικές Δημοκρατίες εκτός από τις τρεις Βαλτικές χώρες (Εσθονία, Λιθουανία, Λετονία), την Ουκρανία και το Τουρκμενιστάν (οι οποίες αν υπέγραψαν την συμφωνία ίδρυσης δεν συμμετείχαν στην συνέχεια), καθώς και την Γεωργία, η οποία αποχώρησε από τον οργανισμό μετά τον Ρωσσο-Γεωργιανό πόλεμο του 2008.
Ζώνη Ελεύθερου Εμπορίου της Κοινοπολιτείας Ανεξάρτητων Κρατών
Κύριο άρθρο: Ζώνη Ελεύθερου Εμπορίου της Κοινοπολιτείας Ανεξάρτητων Κρατών
Ευρασιατική Οικονομική Ένωση
Κύριο άρθρο: Ευρασιατική Οικονομική Ένωση
Η Ευρασιατική Οικονομική Ένωση ιδρύθηκε το 2014 ως διάδοχος οργανισμός της Ευρασιατικής Οικονομικής Κοινότητας και προωθεί την στενή οικονομική συνεργασία καθώς και στην δημιουργία μίας ενιαίας οικονομικής ζώνης μεταξύ των κρατών-μελών της. Βλέποντας την ιστορική πορεία της Ευρασιατικής Οικονομικής Ένωσης, θα μπορούσε να παραλληλιστεί με την Ευρωπαϊκή Ένωση ή την Ε.Ο.Κ., φυσικά σε πολύ πιο πρόωρο στάδιο. Τα κοινά σημεία με την Ευρωπαϊκή Ένωση παρατηρούνται και σε προτάσεις που έχουν γίνει εντός της Ε.Ο.Ε. για υιοθέτηση κοινού νομίσματος, κοινής οικονομικής εξωτερικής πολιτικής, διαβατηρίου καθώς ακόμα και κοινοβουλίου.
Βαλτική Συνέλευση
Κύριο άρθρο: Βαλτική Συνέλευση
Οι τρεις Βαλτικές χώρες δεν συμμετείχαν σε κανέναν μετά-Σοβιετικό οργανισμό τον οποίο προωθούσε η Ρωσία. Αντίθετα, οργάνωσαν την Βαλτική Συνέλευση, μέσα από την οποία συνεργάζονται η Εσθονία, η Λιθουανία και η Λετονία. Σκοπός του οργανισμού είναι να βρει κοινή θέση ανάμεσα στις τρεις χώρες για διάφορα θέματα εξωτερικής πολιτικής, οικονομικών κλπ.
Γ.Ο.Α.Μ. (GUAM)
Κύριο άρθρο: Γ.Ο.Α.Μ. (GUAM)
Γ.Ο.Α.Μ. (από τα αρχικά των χωρών Γεωργία Ουκρανία Αζερμπαϊτζάν Μολδαβία), στα αγγλικά GUAM, είναι ένας οργανισμός που στοχεύει στην συνεργασία αυτών των χωρών για την δημοκρατία και την οικονομική ανάπτυξη. Στην αρχή ξεκίνησε προσπαθώντας να εξομαλύνει τις διπλωματικές και εμπορικές σχέσεις αυτών των χωρών, ενώ σήμερα έχει φτάσει σε σχετικά υψηλό στάδιο, δημιουργώντας κοινή ειρηνευτική δύναμη καθώς και ενιαία εμπορική ζώνη.
Οργανισμός Συλλογικής Συνθήκης για την Ασφάλεια
Κύριο άρθρο: Οργανισμός της Συνθήκης Συλλογικής Ασφαλείας
Παραπομπές
Κατηγορία:Ιστορία της Σοβιετικής Ένωσης Κατηγορία:Ευρασία
Χαρικλής
Ο Χαρικλής ήταν αρχαίος Αθηναίος δημαγωγός. Το 413 π.Χ. του ανατέθηκε αποστολή έχοντας υπό τις διαταγές του τον στόλο να πλεύσει στην Πελοπόννησο μαζί με το Δημοσθένη. Πέτυχε να οχυρώσει μια μικρή ακτή στη Λακωνία. Το 404 π.Χ. διορίστηκε μαζί με τους άλλους Τριάκοντα Τύρανους.
Αγία Μαρίνα (συνοικία Κυθρέας)
Η Αγία Μαρίνα είναι συνοικία του Δήμου Κυθρέας. Μετά την τουρκική εισβολή του 1974, η διοικητική έκταση της συνοικίας και γενικότερα του Δήμου Κυθρέας δεν ελέγχεται από την Κυπριακή Δημοκρατία. Τα εδάφη αυτά ανήκουν εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκουν στο μη αναγνωρισμένο κράτος της Τουρκικής Δημοκρατίας Βορείου Κύπρου.
Τοποθεσία
Στα βόρεια συνορεύει με τον Άγιο Γεώργιο και τον Άγιο Ανδρόνικο, στα ανατολικά με το Μπέικιοϊ, στα νότια με τη Βώνη, τη Χρυσίδα, στα νοτιοδυτικά με το Νέο Χωριό και βορειοδυτικά με τον Κουτσοβέντη.
Ιστορικό
Η Αγία Μαρίνα ήταν η μεγαλύτερη σε πληθυσμό συνοικία της Κυθρέας. Εκκλησία της συνοικία ήταν ο ναός της Αγίας Μαρίνας, κτίσμα του 18ου αιώνα. Στη συνοικία της Αγίας Μαρίνας βρισκόταν το Γυμνάσιο Κυθρέας.
Παραπομπές
Κατηγορία:Συνοικίες Δήμου Κυθρέας
Γένος Ανικίων
Το γένος των Aνικίων ή η Ανικία γενεά ή οι Ανίκιοι (Αnicia gens ή Anicii) ήταν μία οικογένεια πληβείων στην αρχαία Ρώμη, που αναφέρθηκε για πρώτη φορά στα τέλη του 4ου αι π.Χ. Ο πρώτος από τους Aνικίους που κατέκτησε εξέχουσα θέση υπό τη Δημοκρατία ήταν ο Λεύκιος Ανίκιος Γάλλος, ο οποίος διεξήγαγε τον πόλεμο κατά των Ιλλυριών κατά τον Γ΄ Μακεδονικό Πόλεμο, το 168 π.Χ.
Επίσης μία ευγενής οικογένεια έφερε αυτό το επώνυμο (nomen) στην αυτοκρατορική εποχή και μπορεί να καταγόταν από τους Aνικίους της Δημοκρατίας.
Προέλευση
Οι Aνόκιοι μπορεί να ήταν από τη λατινική πόλη Πραινέστη (Praeneste), καθώς ο παλαιότερος της οικογένειας που κατείχε οποιοδήποτε αξίωμα στη Ρώμη έφερε το επίθετο Praenestinus.
Ονόματα (Praenomina)
Οι Aνίκιοι είναι γνωστό ότι χρησιμοποιούσαν τα ονόματα (praenomina) Λεύκιος, Κόιντος, Mάρκους, Γναίος, Tίτος και Γάιος.
Κλάδοι και επίθετα (cognomina)
Η άφθονη κληρονομιά τους αυξήθηκε από τη βιομηχανία του Πρόβου, του αρχηγού του γένους των Aνικίων, ο οποίος μοιράστηκε με τον Γρατιανό τις τιμές του υπάτου και άσκησε, τέσσερις φορές, το υψηλό αξίωμα του πραιτοριανού επάρχου. Τα τεράστια κτήματά του ήταν διάσπαρτα σε όλη την έκταση του ρωμαϊκού κόσμου. Και παρόλο που το κοινό υποψιαζόταν ή αποδοκίμαζε τις μεθόδους, με τις οποίες είχαν αποκτηθεί, η γενναιοδωρία και η μεγαλοπρέπεια αυτού του τυχερού πολιτικού άξιζε την ευγνωμοσύνη των πελατών του και τον θαυμασμό των ξένων. Ήταν τέτοιος ο σεβασμός για τη μνήμη του, που οι δύο γιοι του Πρόβου, στη νεότητά τους, και κατόπιν αιτήματος της Συγκλήτου, περιεβλήθηκαν με το υπατικό αξίωμα, μία αξιομνημόνευτη εξαίρεση, χωρίς άλλο παράδειγμα στα χρονικά της Ρώμης.
«Τα μάρμαρα του παλατιού της Ανικίας», χρησιμοποιήθηκαν ως παροιμιώδης έκφραση χλιδής και λαμπρότητας, και οι ευγενείς και οι συγκλητικοί της Ρώμης φιλοδοξούσαν, με το δέον μέτρο, να μιμηθούν αυτή τη λαμπρή οικογένεια. Ένας κλάδος της οικογένειας μεταφέρθηκε στην Ανατολική Ρωμαϊκή Αυτοκρατορία, εγκαταστάθηκε στην Κωνσταντινούπολη (όπου η Aνικία Ιουλιανή, κόρη του δυτικού Αυτοκράτορα Aνίκιου Oλύβριου, ήταν προστάτιδα των τεχνών) και αυξήθηκε σε κύρος: ο λόγιος και φιλόσοφος Boήθιος ήταν μέλος αυτής της οικογένειας, όπως και ο Aνίκιος Φαύστος Αλβίνος Βασίλιος, το τελευταίο άτομο -εκτός από τον ίδιο τον Αυτοκράτορα- που κατείχε το αξίωμα του υπάτου, το 541. Στη Δύση, από την άλλη πλευρά, οι Aνίκιοι ήταν υποστηρικτές της ανεξαρτησίας της Δυτικής Αυτοκρατορίας από την Ανατολική. Ήταν, επομένως, υποστηρικτές των Οστρογότθων βασιλέων της Ιταλίας, και ως τέτοιοι είχαν την εύνοια του βασιλιά Θεοδαχάτου.
Aνίκιοι της Δημοκρατίας
Στα παρακάτω ονόματα το f. σημαίνει filius (γιος) και το n. σημαίνει neptis (εγγονός):
Παραπομπές σε πηγές
<references group="" responsive="0">
Πηγές
Κατηγορία:Ρωμαϊκά γένη Κατηγορία:Σελίδες με μη επιθεωρημένες μεταφράσεις
Άρμπουνας Αχαΐας
Ο Άρμπουνας (παλιό όνομα: Αρμπούνα) της Επαρχίας Καλαβρύτων είναι ένα μικρό παραδοσιακό χωριό του Νομού Αχαΐας.
Τοποθεσία
Βρίσκεται στο ΝΑ τμήμα του Νομού Αχαΐας, στις δυτικές πλαγιές της κορυφής «Ντουρντουβάνα» του Χελμού. Βρίσκεται σε μεσοσταθμικό υψόμετρο 737 μέτρων. Απέχει περίπου 112 χλμ. ΝΑ από την Πάτρα. Είναι κτισμένο το χωριό αμφιθεατρικά στις πλαγιές του όρους Γκαμήλα και του υψώματος Ράχη. Αυτά τα δύο σχηματίζουν ένα είδος γωνίας και τα σπίτια του χωριού σχεδόν κατά το ήμισυ ανήκουν σε κάθε ένα από αυτά αντίστοιχα. Στο χωριό διατηρούνται αρκετές πέτρινες οικίες και έχει κηρυχτεί παραδοσιακός οικισμός.
Βρίσκεται κοντά στην Κλειτορία, έδρα του πρώην Δήμου Λευκασίου. Στα 1906 απείχε από αυτήν 1,5 ώρα. Κοντά στον Άρμπουνα βρίσκεται το γνωστό για τα πεστροφεία του Πλανητέρο και ανάμεσα στα δυο χωριά ρέει ο χείμαρρος Βάλτος που χύνεται στον ποταμό Αροάνιο.
Ετυμολογία
Οι απόψεις για το όνομα του χωριού είναι ποικίλες καθώς μπορεί να έχει λατινική ή και βενετική προέλευση και η ετυμολογία του έχει να κάνει με το είδος της τοποθεσίας που βρίσκεται το χωριό δηλ. να σημαίνει είτε περιοχή με καλό αέρα ή περιοχή γεμάτη μουριές ή περιοχή - πέρασμα. Μια τελευταία άποψη αναφέρει ότι ίσως να έχει αρμάνικη προέλευση. Η βιβλιογραφία το αναφέρει ως ελληνόφωνο χωριό, μ' εξαίρεση τον Κ. Θανασουλόπουλο που το συμπεριλαμβάνει στ' αλβανόφωνα. Σύμφωνα με την ονοματολογική έρευνα, το τοπωνύμιο έχει την αφετηρία του στο αλβανικό Arbër «Αλβανός - (στον ελληνικό χώρο) Αρβανίτης» (παλαιότ. τύπος Arbën, πβ. το τοπωνύμιο Άρμπουρ, παλαιότερη ονομασία του χωριού Κορωνούδα Κιλκίς). Δεν αποκλείεται να μεσολάβησε και ο αρωμουνικός (βλάχικος) τύπος Arbines(u) «Αλβανός» (με την ίδια ετυμολογική αρχή).
Ιστορία
Το χωριό πρωτοαναφέρεται στη βενετική καταγραφή Grimani το 1700 να έχει πληθυσμό 111 κατοίκους (31 οικογένειες).
Στα 1885 αναφέρεται ότι ο οικισμός απείχε τότε μία ώρα και ένα τέταρτο ώρες δρόμο από τα Μαζέϊκα, την έδρα του τότε Δήμου Κλειτωρίας στον οποίο ανήκε διοικητικά.
Η πρώην κοινότητα (και νυν τοπική κοινότητα) Άρμπουνα απαρτίζεται από τον ομώνυμο οικισμό καθώς και τον οικισμό Καλαμάκι.
Δημογραφικά στοιχεία
Η δημογραφική εξέλιξη του χωριού σύμφωνα με τις εθνικές απογραφές του 20ού αι. είναι η εξής: Κατά την απογραφή του 2011 στον οικισμό Καλαμάκι καταγράφηκαν 11 κάτοικοι, που μάλλον δεν είναι μόνιμοι.
Λοιπά στοιχεία
Ο Άρμπουνας είναι η γενέτειρα του Παπουλάκου, ενώ η πατρική του οικία σώζεται, έστω και ερειπωμένη, μέχρι τις μέρες μας.
Κοντά στο χωριό βρίσκεται ένα μικρό μοναστήρι αφιερωμένο στην Κοίμηση της Θεοτόκου, το οποίο έχει μείνει γνωστό ως Μονή Παπουλάκου, αφού εκεί φυλάσσεται η κάρα του, και υπάγεται ως ξωκλήσι στον ενοριακό ναό του Αγίου Αθανασίου στον Άρμπουνα.
Κύρια δραστηριότητα των κατοίκων του είναι η κτηνοτροφία, ενώ γειτονιές του χωριού είναι τα Βαγεναίικα, τα Βλαχαίικα και τα Γιαννακοπουλαίικα.
Εξωτερικοί σύνδεσμοι
Κατηγορία:Χωριά του νομού Αχαΐας Κατηγορία:Δήμος Λευκασίου Κατηγορία:Δήμος Καλαβρύτων
Διαζασιλιριδίνη
Η διαζασιλιριδίνη  (αγγλικά diazasiliridine) είναι ανόργανη ετεροκυκλική ένωση, που περιέχει πυρίτιο, άζωτο και υδρογόνο, με μοριακό τύπο SiH4N2. Το μόριό της αποτελείται δομικά από έναν τριμελή ετεροκυκλικό δακτύλιο, που περιέχει δύο (2) διαφορετικά άτομα, δύο (2) αζώτου και ένα (1) πυριτίου. Είναι η απλούστερη ετεροκυκλική σιλυδραζίνη.
Ισομέρεια
Με βάση το μοριακό τύπο της (SiH4N2) έχει τα ακόλουθα τρία (3) ισομερή θέσης:
«Μητρική» και «θυγατρικές» διαζασιλιριδίνες
Η διαζασιλιριδίνη είναι η «μητρική ένωση» για μια σειρά «θυγατρικών» της παραγώγων (ανόργανων και οργανικών), που μαζί με τη «μητρική ένωση», ονομάζονται συλλήβδην «διαζασιλιριδίνες».
Jessica Jones (3ος κύκλος)
Ο τρίτος και τελευταίος κύκλος της αμερικανικής διαδικτυακής τηλεοπτικής σειράς Jessica Jones, η οποία βασίζεται στον ομώνυμο χαρακτήρα των Marvel Comics, ακολουθεί την Τζόουνς, η οποία συμμαχεί με την Τρις Γουόκερ, στην προσπάθειά τους να σταματήσουν έναν πολύ έξυπνο ψυχοπαθή, μέχρι τη στιγμή που μια ολέθρια απώλεια αποκαλύπτει συγκρουόμενα ιδανικά που φέρνουν τη μια απέναντι στην άλλη. Τα γεγονότα διαδραματίζονται μέσα στο κινηματογραφικό σύμπαν της Marvel (MCU), αποτελώντας μία συνοχή με ταινίες και άλλες τηλεοπτικές σειρές του franchise. Η παραγωγή του τρίτου κύκλου έγινε από τη Marvel Television σε συνεργασία με τα ABC Studios και την εταιρία παραγωγής Tall Girls Productions. Επικεφαλής του τρίτου κύκλου ήταν οι Μελίσα Ρόζενμπεργκ και Σκοτ Ρέινολντς.
Η Κρίστεν Ρίτερ επιστρέφει και πάλι στον πρωταγωνιστικό ρόλο ως Τζόουνς, με τους Ρέιτσελ Τέιλορ ως Τρις Γουόκερ, Έκα Ντάρβιλ ως Μάλκολμ Ντουκάς και Κάρι-Αν Μος ως Τζέρι Χόγκαρθ, επίσης να επιστρέφουν και να επαναλαμβάνουν τους ρόλους τους από τους προηγούμενους κύκλους. Το βασικό καστ του τρίτου κύκλου συμπληρώνουν οι Μπέντζαμιν Γουόκερ, Σαρίτα Τσάντχερι, Τζέρεμι Μπομπ και Τίφανι Μακ, ενώ σε γκεστ ρόλους επιστρέφουν από προηγούμενους κύκλους οι Τζ. Ρ. Ραμίρεζ, Μάικ Κόλτερ και Ντέιβιντ Τένναντ ως Όσκαρ Αρότσο, Λουκ Κέιτζ και Kilgrave αντίστοιχα. Ο τρίτος κύκλος πήρε επίσημα το πράσινο φως τον Απρίλιο του 2018, ένα μήνα μετά την κυκλοφορία του δεύτερου κύκλου. Τα γυρίσματα για τον τρίτο κύκλο ξεκίνησαν τέλη Ιουνίου του 2018, με τη Ρίτερ να κάνει επίσης και το σκηνοθετικό της ντεμπούτο, σκηνοθετώντας το δεύτερο επεισόδιο του κύκλου.
Όλα τα επεισόδια του τρίτου κύκλου, ο οποίος επίσης αποτελείται από 13 επεισόδια όπως και οι δύο προηγούμενοι, κυκλοφόρησαν στις 14 Ιουνίου 2019 στην πλατφόρμα του Netflix, ενώ στις 18 Φεβρουαρίου 2019, το Netflix ανακοίνωσε την ακύρωση της συνέχειας της σειράς. Ο τρίτος κύκλος έλαβε γενικά θετικές κριτικές, με την Ρίτερ να επαινείται ακόμα μία φορά για την ερμηνεία της, ενώ έλαβε επίσης υποψηφιότητες για δύο βραβεία Saturn.
Ανάπτυξη και σενάριο
Στις 12 Απριλίου 2018, μόλις ένα μήνα μετά την κυκλοφορία του δεύτερου κύκλου, το Netflix έδωσε το πράσινο φως για έναν τρίτο κύκλο επεισοδίων της σειράς Jessica Jones. Και ο τρίτος κύκλος, όπως και οι προηγούμενοι δύο, αποτελείται συνολικά από 13 επεισόδια, ενώ συν-επικεφαλής μαζί με τη Μελίσα Ρόζενμπεργκ η οποία ήταν επικεφαλής των δύο πρώτων κύκλων, ανέλαβε ο Σκοτ Ρέινολντς.
Κάστινγκ
Η Ρεμπέκα Ντε Μορνέ επαναλαμβάνει τον ρόλο της ως Ντόροθι Γουόκερ από τον δεύτερο κύκλο, ενώ οι Τζέσικα Φράνσες Ντουκς και Ανίς Σεθ προστέθηκαν επίσης στο καστ ως Γκρέις και Γκίλιαν αντίστοιχα. Σε γκεστ ρόλους από προηγούμενους κύκλους της σειράς εμφανίζονται οι Μάικ Κόλτερ ως Λουκ Κέιτζ και Τζ. Ρ. Ραμίρεζ ως Όσκαρ Αρότσο, ενώ ο Ντέιβιντ Τένναντ ακούγεται ως Kilgrave.
Γυρίσματα
Μέχρι τέλη Μαΐου 2018, η Ρίτερ προετοιμαζόταν για το ξεκίνημα των γυρισμάτων, τα οποία θα ξεκινούσαν «πολύ σύντομα». Επίσημα, τα γυρίσματα ξεκίνησαν στις 20 Ιουνίου και αναμένονταν να ολοκληρωθούν μέχρι τις αρχές Δεκεμβρίου. Κατά τη διάρκεια των γυρισμάτων, η Ρίτερ έκανε και το σκηνοθετικό της ντεμπούτο, σκηνοθετώντας ένα από τα επεισόδια του κύκλου.
Λίστα κομματιών
thumb|right|Εξώφυλλο soundtrack
Προώθηση
Στις 28 Μαΐου 2019, το Netflix κυκλοφόρησε ένα μικρής διάρκειας τρέιλερ στο οποίο αποκάλυπτε την ημερομηνία κυκλοφορίας του τρίτου κύκλου ως την 14η Ιουνίου 2019, ενώ σε αυτό ακούγεται η φωνή του ανταγωνιστή να απευθύνεται στην Τζόουνς λέγοντας της «είσαι απάτη», χωρίς όμως να δίνονται περισσότερες λεπτομέρειες για το ποιος είναι. Το ολοκληρωμένο τρέιλερ του τρίτου κύκλου κυκλοφόρησε στις 6 Ιουνίου 2019, στο οποίο αποκαλύπτεται και η ταυτότητα του ανταγωνιστή ως Γκρέγκορι Σάλιντζερ.
Στα πλαίσια προώθησης του κύκλου αλλά και του σκηνοθετικού ντεμπούτου της Ρίτερ, το Netflix κυκλοφόρησε στις 4 Ιουνίου 2019 και ένα επιπλέον βίντεο με στιγμές από τα γυρίσματα του επεισοδίου που θα σκηνοθετούσε η ηθοποιός και το οποίο επικεντρώνεται στην αδελφή και καλύτερη φίλη της πρωταγωνίστριας, Τρις. Στο βίντεο, η Τέιλορ αναφέρει: «Απλά αισθάνομαι τρελά τυχερή που [η Ριτερ] σκηνοθετεί αυτό το επεισόδιο. Δεν υπάρχει κανένα άλλο άτομο που να είναι τόσο αφοσιωμένο στην Τζέσικα Τζόουνς όσο η Κρίστεν Ρίτερ. Κανένας άλλος σκηνοθέτης δεν γνωρίζει πώς είναι να δημιουργείς έναν χαρακτήρα υπερήρωα».
Κυκλοφορία
Στις 28 Μαΐου 2019, έλαβε χώρα στο Χόλυγουντ η πρεμιέρα του τρίτου κύκλου σε ειδική προβολή των πρώτων επεισοδίων. Όλα τα επεισόδια του κύκλου κυκλοφόρησαν στην πλατφόρμα του Netflix στις 14 Ιουνίου 2019. Ο τρίτος κύκλος, μαζί και με τους υπόλοιπους κύκλους της σειράς και τις άλλες σειρές της Marvel στο Netflix, σταμάτησε να είναι διαθέσιμος στην πλατφόρμα του Netflix από την 1η Μαρτίου 2022, εξαιτίας της λήξης της άδειας που έχει το Netflix για τις συγκεκριμένες σειρές, και την επιστροφή των δικαιωμάτων τους στην Disney. Ο Καναδάς είναι μία από τις πρώτες επικράτειες όπου και οι τρεις κύκλοι της σειράς, καθώς και οι άλλες σειρές της Marvel που είχαν διανεμηθεί από το Netflix, θα είναι διαθέσιμοι για τους τηλεθεατές στην ενότητα Star της πλατφόρμας Disney+ από τις 16 Μαρτίου 2022.
Κριτικές
Η σελίδα συλλογής κριτικών Rotten Tomatoes δίνει στον τρίτο κύκλο ποσοστό αποδοχής 73% με μέσο όρο 6,4/10, βασισμένα σε 40 κριτικές. Στο τμήμα ομοφωνίας της σελίδας αναφέρεται: «Ακόμα κι αν δεν είναι το πιο ικανοποιητικό φινάλε για την εποχή της Marvel στην τηλεόραση, το τελευταίο κεφάλαιο της σειράς Jessica Jones κλείνει δυνατά, δίνοντας χώρο στην περίπλοκη ηρωίδα του να αλλάξει—και μια τελευταία ευκαιρία στην Κρίστεν Ρίτερ να κάνει τα μαγικά της». Η σελίδα συλλογής κριτικών Metacritic δίνει στον κύκλο 65/100 βασισμένο σε 7 κριτικές, με την ένδειξη «γενικά θετικές κριτικές».
Ο Μέριλ Μπαρ από το περιοδικό Forbes υποστηρίζει πως η σειρά δεν κλείνει με τον πιο επιτυχημένο τρόπο και δε σου δίνει την αίσθηση πως ο τρίτος κύκλος αποτελεί και τον τελευταίο της σειράς. «...Ο τελευταίος κύκλος κάνει ό,τι καλύτερο μπορεί για να οδηγήσει τη σειρά σε μία ενδιαφέρουσα κατεύθυνση, φέρνοντας την Τζέσικα και την Τρις τη μία απέναντι στην άλλη. [...] Αυτό, ως ιστορία για έναν τελευταίο κύκλο, απλά δεν αποδίδει με τον τρόπο που πρέπει και δεν οδηγεί στο ικανοποιητικό τέλος που θα ήθελαν οι τηλεθεατές». Ο Άνταμ Μπάρνχαρτ από την ιστοσελίδα ComicBook.com βαθμολόγησε τον κύκλο με 2/5 σημειώνοντας πως «οι ξεχωριστές ερμηνείες των ηθοποιών μετά βίας μπορούν να σώσουν αυτό το χάος». Επισημαίνει επίσης πως τα 13 επεισόδια είναι υπερβολικά πολλά, με αποτέλεσμα η σημαντική ιστορία του κύκλου και η δράση να δίνεται στο δεύτερο μισό αυτού, με το πρώτο μισό να εξυπηρετεί απλά στο γέμισμα του χρόνου που απαιτούν τα 13 επεισόδια με δευτερεύουσες ιστορίες. Ο Μπεν Τράβερς από την ιστοσελίδα IndieWire βαθμολόγησε τον τρίτο κύκλο με «C-» υποστηρίζοντας πως ξεκίνησε άσχημα και συνέχισε έτσι μέχρι το άτονο τέλος του, με επαναλαμβανόμενες ιστορίες και γεμάτος κλισέ. «Μέχρι τη στιγμή που φτάνουμε στο τελευταίο επεισόδιο, δεν υπάρχει μεγάλη ελπίδα για ένα ικανοποιητικό τέλος. [...] Ο τρίτος κύκλος δεν προσφέρει κανένα αφηγηματικό κλείσιμο στους τηλεθεατές, ούτε δείχνει αρκετό πάθος για να προκαλέσει οποιαδήποτε οργή για το τέλος του. Οπότε απλά αφήστε το. Σε αυτό το σημείο, είναι ξεκάθαρα η στιγμή για να πούμε αντίο [στη σειρά]».
Εξωτερικοί σύνδεσμοι
Κατηγορία:Κύκλοι του Jessica Jones
Ρεσιστένσια
Ιδρύθηκε 27 Ιανουαρίου 1878. Βρίσκεται στις όχθες του ποταμιού Ρίο Νέγρο, στην ζώνη του υποτροπικού υγρού κλίματος.
Παραπομπές
Κατηγορία:Πόλεις της Αργεντινής
Δολοφονήστε τον Μακάριο
Το Δολοφονήστε τον Μακάριο είναι ο τίτλος μίας ελληνικής δραματικής περιπέτειας, σε σκηνοθεσία Παύλου Φιλίππου και Κώστα Δημητρίου, σενάριο Τζόναθαν Ράμπολτ, του 1975, με πρωταγωνιστές τους Λάκη Κομνηνό, Στέλιο Καυκαρίδη, Αντώνη Κατσαρίδη, Νίκο Βασταρδή, Γιάννη Κανδήλα και Κώστα Καραγιώργη. Η διάρκειά της είναι 95 λεπτά.
Πλοκή
Εκεί γνωρίζεται με μια Κύπρια κοπέλα, τη Μαίρη (Χριστίνα Κωνσταντινίδου), που έχει αδελφό, τον Αντρέα (Σταύρος Λούρας), που υπηρετεί στην προεδρική φρουρά του Μακαρίου, και τον φέρνουν σε επαφή με τον ίδιο τον Μακάριο. Εκείνος τον διαβεβαιώνει ότι πολλές απόπειρες έχουν γίνει κατά το παρελθόν και δεν εντυπωσιάζεται από την πληροφορία του. Στο μεταξύ, ο Δημήτριος Καμπάκης, που εργάζεται στο Υπουργείο Εσωτερικών και είναι πληροφοριοδότης του Θέμη, θα εξουδετερωθεί από τη Χούντα.
Μετά από μια απόπειρα εξόντωσης του δημοσιογράφου, η προεδρική φρουρά αποφασίζει να βρει στοιχεία στο άντρο της παράνομης οργάνωσης, ενώ ο Θέμης παίρνει μέρος σε μια επιχείρηση εναντίον της ΕΟΚΑ Β', κατά τη διάρκεια της οποίας σκοτώνεται ο Αντρέας. Στη συνέχεια, γίνεται το πραξικόπημα της 15ης Ιουλίου που ανατρέπει τον Μακάριο και ακολουθεί η τουρκική εισβολή στις 20 Ιουλίου 1974. Καθώς η κυβέρνηση που έχει εγκαθιδρύσει ο Νίκος Σαμψών αλλά και η ελληνική χούντα καταρρέουν, το νησί διχοτομείται και ο Θέμης με τη Χριστίνα γίνονται πρόσφυγες.
Παραγωγή
Η μουσική επένδυση της ταινίας είναι του Μίκη Θεοδωράκη. Ακούγονται κομμάτια από τη Ρωμιοσύνη, τα 18 Λιανοτράγουδα της πικρής πατρίδας κ.ά.
Τηγανητά φιστίκια
Τα τηγανιτά φιστίκια είναι ένα σνακ με προέλευση τις ΗΠΑ. Η παρασκευή τους είναι απλή, τα φιστίκια τηγανίζονται σε μαγειρικό λάδι. Τρώγονται ολόκληρα με το κέλυφος. Η διαδικασία του τηγανίσματος δεν αλλάζει την γεύση του ξηρού καρπού, αλλά αλλάζει την υφή και την γεύση του κελύφους - ειδικά αν χρησιμοποιούνται καρυκεύματα - για να γίνουν πιο εύγευστα.
Παραπομπές
Κατηγορία:Σνακ Κατηγορία:Ξηροί καρποί Φυστικια
Κύρος Γραμματικόπουλος
Ο Κύρος Γραμματικόπουλος ήταν Έλληνας δωσίλογος και συνεργάτης των Ναζί κατά την Κατοχή της Ελλάδας 1941-1944.
Γεννήθηκε στην Τραπεζούντα και ήρθε στην Ελλάδα ως πρόσφυγας μαζί με την οικογένεια του. Εγκαταστάθηκε αρχικά στη Δράμα όπου εργάστηκε ως αυτοκινητιστής. Στη συνέχεια, μετά την κατάληψη της Ελλάδας από το γερμανικό στρατό και λίγο πριν ή λίγο μετά την παραχώρηση της Ανατολικής Μακεδονίας στη Βουλγαρία, εγκαταστάθηκε στη Θεσσαλονίκη.
Η ένταξη του στη Βέρμαχτ και η δράση του στη Θεσσαλονίκη
Στην μακεδονική πρωτεύουσα έγινε μέλος του εθνικοσοσιαλιστικού κόμματος του ναζιστή Γεωργίου Σπυρίδη και αργότερα κατατάχτηκε εθελοντής στη Βέρμαχτ. Φέρεται να πολέμησε σε διάφορες μάχες όπως στη Μάχη της Κρήτης, στη Φινλανδία, στο ρωσικό μέτωπο και στην Αφρική. Το 1943 επέστρεψε στη Θεσσαλονίκη και άρχισε να εργάζεται για λογαριασμό της Μυστικής Αστυνομίας. Φορώντας γερμανική στολή συμμετείχε σε εφόδους σε σπίτια και προέβαινε σε συλλήψεις, ανακρίσεις αλλά και δολοφονίες. . Κατά τον εορτασμό της εθνικής επετείου της 25ης Μαρτίου το 1944 στη Θεσσαλονίκη κατοχικές δυνάμεις διέλυσαν τις συγκεντρώσεις στον Λευκό Πύργο και στην πλατεία Διοικητηρίου κατά τις οποίες οι συγκεντρωμένοι είχαν καταθέσει στεφάνια στις προτομές του Βότση και του Καρατάσου. Μεταξύ των Γερμανών ήταν και ο Γραμματικόπουλος που φορούσε γερμανική στολή και ο οποίος πήρε το στεφάνι από την προτομή του Βότση και το ποδοπάτησε. Την 1η Μαρτίου του 1943 η εφημερίδα Νέα Ευρώπη δημοσίευσε άρθρο του Γραμματικόπουλου με τίτλο ''Ο Αγών κατά του Μπολσεβικισμού. Ιδού η φρικτή πραγματικότης εις την Ρωσσίαν των Σοβιέτ! Η αφήγησις ενός Έλληνος ο οποίος την έζησεν'' στο οποίο ανέφερε τις απόψεις του για τον κομμουνισμό, εκθείαζε τις ναζιστικές δυνάμεις και ευχόταν την νίκη του Άξονα:
Είμαι υπερήφανος διότι είχον την τιμήν να συμμετάσχω εις τον αγώνα εναντίον του βάρβαρου μπολσεβικισμού και έτσι παρά το πλευρόν των Γερμανών συναδέλφων μου μιας καταδιωκτικης αεροπορικής μονάδος, ως στρατιωτικός διερμηνεύς, να παραβρεθώ σχεδόν εις όλους τους τομείς του Ανατολικού Μετώπου...
Η δράση του στην περιοχή των Γιαννιτσών
Στις αρχές του 1944 ο Γραμματικόπουλος συμμετείχε στις γερμανικές εκκαθαριστικές επιχειρήσεις στο όρος Πάικο κατά ανταρτών του ΕΛΑΣ και κατοίκων χωριών της περιοχής που βοηθούσαν τους αντάρτες. Λίγο αργότερα γνωρίστηκε με τον Φριτς Σούμπερτ, που είχε φτάσει στη Μακεδονία από την Κρήτη, εντάχθηκε στο σώμα του και συμμετείχε σε επιχειρήσεις στην περιοχή των Γιαννιτσών. Μεταξύ άλλων συμμετείχε στη δολοφονία 14 ανθρώπων στο Ελευθεροχώρι και στην καταστροφή πολλών σπιτιών του χωριού καθώς και στην επιχείρηση στην Κρύα Βρύση στις 17 Μαρτίου του 1944. Σε επιστολή διαμαρτυρίας που έστειλε λίγες μέρες μετά ο πρόεδρος της Κρύας Βρύσης στον Γερμανό Φρούραρχο Έδεσσας περιέγραψε την εισβολή στο χωριό, τους ξυλοδαρμούς κατοίκων καθώς και τη δολοφονία ενός από αυτούς:
''Την πρωίαν της 17ης Μαρτίου αφίκοντο εις Κρύαν Βρύσην αποσπάσματα από Γερμανικά Στρατεύματα και Έλληνας πολίτας ενόπλους, υπό τον έφεδρον Ανθ/γον Γραμματικόπουλον και Ταγματάρχην Παπαβασιλείου[...] Διετάχθη όλος ο πληθυσμός να συγκεντρωθή εις προαύλιον της εκκλησίας [...] Εκ του αυλόγυρου της Εκκλησίας ωδηγήθησαν περί τους 70 εκ των κατοίκων εις το Δημοτικό Σχολείον προς ανάκρισιν, καθ’ οδόν δε [...] ανηλεώς εδάρησαν δια ροπάλων ξύλων υπό ενόπλων Ελλήνων μέχρι έφθασαν εις το Σχολείον μισοπεθαμένοι από τον άγριον και ανευ λόγου ξυλοδαρμόν. Κατα την γενόμενην ανάκρισιν εις κάτοικος [...] επειδή δεν εγνώριζε τίποτε ν’ αναφέρη σχετικώς με τα ύποπτα πρόσωπα εδάρη θανασίμως δια ξύλου...''
Μερικούς μήνες αργότερα του ανατέθηκε η διοίκηση των Ταγμάτων Ασφαλείας της περιφέρειας Γιαννιτσών και με την ιδιότητά του αυτή συμμετείχε στις 14 Σεπτεμβρίου του 1944 στα βασανιστήρια και τη δολοφονία περισσοτέρων από 100 κατοίκων της πόλης.
Η φυγή στη Γερμανία
Μετά την ήττα της Γερμανίας ο Κύρος Γραμματικόπουλος, όπως και άλλοι Έλληνες που συνεργάστηκαν με τους Γερμανούς στη διάρκεια της Κατοχής, κατέφυγε στη Γερμανία. .
Στις 10 Αυγούστου του 1945 η αμερικανική πρεσβεία στην Αθήνα ενημέρωσε το ελληνικό Υπουργείο Εξωτερικών ότι ο Γραμματικόπουλος βρισκόταν στη Λιουμπλιάνα. Είκοσι μέρες αργότερα με απόφαση του Ειδικού Δικαστηρίου Δοσιλόγων Θεσσαλονίκης ο Κύρος Γραμματικόπουλος καταδικάστηκε ερήμην πεντάκις σε θάνατο. Ενώ όμως συνελήφθη και μεταφέρθηκε στο Σαλτσμπουργκ και ξεκίνησε η διαδικασία για την έκδοσή του στην Ελλάδα, με την αποστολή στις αμερικανικές αρχές στη Γερμανία της καταδικαστικής απόφασης και όλων των απαραίτητων συνοδευτικών εγγράφων, τελικά δεν εκδόθηκε ποτέ και λίγο καιρό αργότερα αφέθηκε ελεύθερος. Στη συνέχεια φέρεται να εγκαταστάθηκε στις Η.Π.Α. .
Η σύζυγός του, ο πατέρας του και τα αδέρφια του επίσης δικάστηκαν από το Ειδικό Δικαστήριο Δοσιλόγων Θεσσαλονίκης, με την κατηγορία της συνεργασίας με τις κατοχικές δυνάμεις. Με την απόφαση του δικαστηρίου της 30ής Αυγούστου του 1945 αθωώθηκαν λόγω αμφιβολιών η σύζυγός του και ο πατέρας του (ο οποίος στη διάρκεια της κατοχής είχε τοποθετηθεί μεσεγγυούχος εβραϊκού καταστήματος) και καταδικάστηκε σε έξι μήνες φυλάκιση ο αδερφός του Άρης για εθνική αναξιότητα. .
Πηγές
Κατηγορία:Ιστορία της Ελλάδας κατά τον Β΄ Παγκόσμιο Πόλεμο Κατηγορία:Τάγματα ασφαλείας Κατηγορία:Ποντιακός Ελληνισμός Κατηγορία:Έλληνες συνεργάτες της ναζιστικής Γερμανίας
Μολυσίτης
thumb|right|240px|Δείγμα ένυδρου μολυσίτη Ο μολυσίτης είναι ένα αυτοφυές ορυκτό του χλωριούχου σιδήρου με μοριακό τύπο FeCl3, που ονομάζεται επίσης και χλωρίδιο τρισθενούς σιδήρου, ή τριχλωριούχος σίδηρος, που όμως παράγεται και βιομηχανικά ως ανόργανη χημική ένωση σε ευρεία κλίμακα είτε ως άνυδρο, είτε ως ένυδρο (εξαένυδρο,  με έξι μόρια νερού). Η πυκνότητά του είναι στο μεν άνυδρο 2,898 g / cm3 και στο εξαένυδρο 1,82 g / cm3.
Στην αυτοφυή μορφή του ως ορυκτό απαντάται σε μορφή επιπάγων ή κηλίδων μέσα στις λάβες του Βεζουβίου. Κρυσταλλώνεται στο εξαγωνικό σύστημα. Το χρώμα του ορυκτού εξαρτάται από τη γωνία θέασής του: συνηθέστερα είναι καστανοκόκκινο ή κίτρινο, από ανακλώμενο φως οι κρύσταλλοί του εμφανίζουν σκούρο πράσινο, αλλά από μεταδιδόμενο φως μπορεί να εμφανίσουν μωβ-ερυθρό χρώμα. Στην άνυδρη μορφή του είναι υγροσκοπικό, σχηματίζοντας ενυδατωμένα υδροχλώρια νέφη σε υγρό αέρα. Διαλυόμενο στο νερό υφίσταται υδρόλυση με εξώθερμη αντίδραση μετατρεπόμενο σε όξινο διαβρωτικό διάλυμα που χρησιμοποιείται στην επεξεργασία λυμάτων καθώς και ως χαρακτικό χαλκού σε τυπωμένα κυκλώματα και στη φωτοχαρακτική. Αντίθετα η άνυδρη μορφή του αποτελεί ισχυρό οξύ που χρησιμοποιείται κυρίως ως καταλύτης σε οργανικές συνθέσεις.
Βιβλιογραφία
Κατηγορία:Ορυκτά του σιδήρου Κατηγορία:Ορυκτά του χλωρίου
Τρόλεϊ
thumb|250px| Τρόλεϊ στην [[Αθήνα (2η γενιά)]] thumb|250px| Τρόλεϊ στη [[Σουηδία]]
Το όχημα τρόλεϊ είναι ουσιαστικά ένα ηλεκτρικό λεωφορείο. Η τροφοδοσία με ηλεκτρικό ρεύμα δεν γίνεται με κάποια μπαταρία, αλλά από δύο «κεραίες» που είναι τοποθετημένες στην οροφή του και συνδέονται με ηλεκτρικό δίκτυο, το οποίο είναι τοποθετημένο κατά μήκος των προεπιλεγμένων διαδρομών.
Τα τρόλεϊ είναι ιδιαίτερα φιλικά προς το περιβάλλον, καθώς χρησιμοποιούν μόνο ηλεκτρικό ρεύμα με αποτέλεσμα να μην ρυπαίνουν την ατμόσφαιρα. Βέβαια η φιλικότητά τους προς το περιβάλλον εξαρτάται και από τον τρόπο παραγωγής του ρεύματος το οποίο καταναλώνουν. Το θετικό όμως είναι ότι δεν συμβάλλουν στη ρύπανση του ήδη επιβαρυμένου από το φωτοχημικό νέφος αστικού περιβάλλοντος. Από την άλλη, ως μέσο σταθερής τροχιάς και μάλιστα όχι αυτόνομης, είναι σχετικά αργό. Η κίνηση του τρόλεϊ είναι ευάλωτη τόσο σε εμπόδια που μπορεί να βρεθούν στον δρόμο του, τα οποία ακινητοποιούν όλα τα τρόλεϊ της ίδιας γραμμής που επέρχονται, όσο και από τις αδυναμίες του ίδιου του ηλεκτρικού δικτύου από το οποίο τροφοδοτείται. Στα σύγχρονα τρόλεϊ όμως, αυτά τα αρνητικά στοιχεία έχουν ξεπεραστεί δεδομένου ότι εκτός του ηλεκτρικού, διαθέτουν & 2ο κινητήρα που λειτουργεί επί το πλείστον με ντίζελ & έτσι σε περίπτωση εμποδίου π.χ. συγκέντρωσης ή πορείας, μπορούν να λειτουργήσουν ως λεωφορεία εκτελώντας το δρομολόγιο από διαφορετικούς δρόμους.
Ιστορία
250x250px|thumb|Το Ελέκτρομοουτ, το πρώτο τρόλεϊ του κόσμου Η εφεύρεση του τρόλεϊ χρονολογείται στις 29 Απριλίου 1882, όταν ο Βέρνερ φον Ζίμενς έθεσε σε λειτουργία το Ελέκτρομοουτ, το πρώτο τρόλεϊ του κόσμου.
Αθήνα
Στην Αθήνα τα τρόλεϊ ανήκουν στην Ο.ΣΥ. (Οδικές Συγκοινωνίες Α.Ε.) μέλος του ομίλου Ο.Α.Σ.Α. (Οργανισμός Αστικών Συγκοινωνιών Αθηνών Α.Ε.).
Θεσσαλονίκη
Υπήρξε μελέτη του 1957 για τη Θεσσαλονίκη, στις γραμμές:
Επίσης, προέβλεπε οχήµατα 100 θέσεων και δροµολόγια με συχνότητα µικρότερης των 3 λεπτών, ωστόσο το αρμόδιο υπουργείο μεταφορών υπήρξε αρνητικό για την προοπτική αυτή.
Στις 20 Δεκεμβρίου 1961 υπήρξε απόφαση του υπουργού Συγκοινωνιών Δημητρίου Βρανόπουλου για κυκλοφορία στις οδούς Εγνατία και Τσιμισκή τρόλεϊ με τοποθέτηση καλωδίων από τη ΔΕΗ και προμήθεια του τροχαίου υλικού ως τα τέλη του 1962, ωστόσο δεν υπήρχε περαιτέρω εξέλιξη στο θέμα.
Μπάμπια Γκούρα
Ιστορία
Οι πρώτες ιστορικές αναφορές του ορεινού όγκου χρονολογούνται από τον 15ο αιώνα, όταν αναφέρθηκε για πρώτη φορά στα γραπτά του Γιαν Ντουούγκος. Μόνο τον 19ο αιώνα η περιοχή εξερευνήθηκε και καταγράφηκε σε μεγαλύτερο βάθος, με την πρώτη γνωστή ορεινή καλύβα που κατασκευάστηκε το 1905
Φύση
Ήπια από το νότο, απότομη από το βορρά, η Μπάμπια Γκούρα φιλοξενεί αρκούδες, λύγκες, λύκους και άλλα είδη, καθώς και αλπική χλωρίδα ενδημική σε αυτό το υψόμετρο. Οι πρώτες προσπάθειες προστασίας της περιοχής έγιναν τη δεκαετία του 1930. Το 1933, ιδρύθηκε το Φυσικό Καταφύγιο Μπάμπια Γκούρα στην πολωνική πλευρά. Αργότερα, το 1954, ιδρύθηκε το Εθνικό Πάρκο Μπάμπια Γκούρα (Babiogórski Park Narodowy), με έκταση 17,04 χλμ2. Το 1976 έγινε ένα από τα πρώτα αποθέματα βιόσφαιρας στον κόσμο. Για πολύ καιρό το Εθνικό Πάρκο Μπάμπια Γκούρα ήταν το μικρότερο από τα πολωνικά εθνικά πάρκα. Το 1997 διευρύνθηκε σε 33,92 χλμ2 και δημιουργήθηκε μια νεκρή ζώνη 84,37 χλμ2. Εντός πάρκου, τα 10.62 χλμ.2 βρίσκονται υπό αυστηρή προστασία. Υπάρχουν εκκλήσεις για ενίσχυση της διασυνοριακής συνεργασίας με τη Σλοβακία για την καλύτερη προστασία του εύθραυστου περιβάλλοντος του βουνού.
Πεζοπορία και σκι
Αν και γενικά είναι σχετικά εύκολη στην πεζοπορία, η Μπάμπια Γκούρα μπορεί να προσεγγιστεί από μια πιο δύσκολη κίτρινη διαδρομή που ονομάζεται Perć Akademików (Μονοπάτι των Ακαδημαϊκών). Σήμερα, παρά (ή ίσως λόγω) τις απότομες αναρριχήσεις, αλυσίδες και μεταλλικά σκαλοπάτια που είναι στερεωμένα στους βράχους κατά μήκος τμημάτων του μονοπατιού, είναι πολύ δημοφιλές στους πεζοπόρους.
Ολόκληρο το Εθνικό Πάρκο Μπάμπια Γκούρα είναι ένα αυστηρό φυσικό καταφύγιο: η περιήγηση με σκι, για παράδειγμα, επιτρεπόταν μόνο από το 2022 και μετά και μόνο εάν πληρούνταν ορισμένες καιρικές συνθήκες και συνθήκες χιονιού.
Παραπομπές
Κατηγορία:Βουνά της Πολωνίας Κατηγορία:Βουνά της Σλοβακίας Κατηγορία:Σύνορα Πολωνίας-Σλοβακίας Κατηγορία:Διεθνή βουνά της Ευρώπης Κατηγορία:Βουνά των Δυτικών Καρπαθίων
SiH4N2
Ο μοριακός τύπος SiH4N2 μπορεί να αναφέρεται στα ακόλουθα τέσσερα (4) ισομερή θέσης:
Κατηγορία:Αποσαφηνίσεις χημικών τύπων